بايوكى

محل بايوكى BAJOCCHI أشهر و أقدم محل مجوهرات فى مصر والشرق الأوسط، إذ من العمر 118 سنه لما قررت عيله بايوكى الإيطالية أن تأتى لمصر وتمد فروعها من ايطاليا لالقاهرة .

يرجع تاريخ المحل لسنة 1890 فى عصر الخديوى اسماعيل، لما جه الجد الاكبر باولو لمصر ومد فرع بايوكى لوسط البلد بالقاهرة، بعدها توارثت الأجيال من عيله بايوكى الصنعة والمهنة ، من الجد الاكبر باولو اللى كان الجواهرجى الخاص بالعيله المالكة فى مصر لالابن الأخير راؤول بايوكى اللى بيحتفظ بالأوسمة والجوايز وشهادات التقدير اللى حصلت عليها العيلة، من بينها وسام الاستحقاق ودرجة ظابط ودرجة فارس، كمان الجنسية المصرية.

المحل الحالى اتفتح سنة 1900 فى شارع المناخ (عبد الخالق ثروت حاليا) لما نقل من باب الحديد وقبلها من الموسكى، كمان افتتح سنة 2017 فرع للشركه فى الزمالك.

دخل محل بايوكى موسوعة جينيس للأرقام القياسية بسبب الاحتفاظ بخزانة حديدية على نفس طرازها وحجمها اللى وصل لمتر عرض ومتر ارتفاع وعمق 2 متر وباب حديدى سمكه اكتر من 3 سم، وتم صناعة الخزانة فى ايطاليا ونقلت لمصر بالبواخر البحرية.

حظى بايوكى بشهرة واسعة لأن بقا محل المشاهير والملوك والأمراء، إذ ترددت عليه كوكب الشرق ام كلثوم لمعرفة أحدث صيحات الموضة فى المجوهرات واختيار القطع المتميزة بنفسها والاستمتاع بأجواء المحل المختلفة.

كما اختار الرئيس انور السادات "بايوكي" ليشترى شبكة مراته منه، و حضور مرات شاه إيران وملك ايطاليا باستمرار لالمحل.

تصنيف:معالم القاهرة
تصنيف:مبانى القاهرة
تصنيف:شركات مصريه